Elena Reygadas

Elena Reygadas (Mexiko Hiria, Mexiko, 1976) sukaldaria eta enpresaburua da.  2023ko Munduko emakumezko sukaldari onena (The World’s Best Female Chef 2023) hautatua izan zen Munduko 50 jatetxerik onenen artekoan (The World's 50 Best Restaurants).

 Bizitza 
Ingeles Letrak ikasi zituen Mexikoko Unibertsitate Nazional Autonomoan (UNAM), eta bertan graduatu zen Virginia Woolfen Las olas tesiarekin.

 Lan ibilbidea 
2010. urteean, Rosetta ireki zuen, Roma kolonian. Hasiera batean, etxean egindako pastengatik izan zen ezaguna jatetxea. Azken urteetan, Mexikoko sasoiko produktuetan oinarritutako sukaldaritza hartu zuen ardatz. Rosettak Michelin izar bat lortu zuen, Latinoamerikako 50 jatetxe onenen zerrendako ohia izaten da eta 34. postua izan du Munduko 50 jatetxerik onenen artekoko zerrendan.Mexico City, Mexico  Latin America's 50 best Restaurants 2018.Mexico City, Mexico  Latin America's 50 best Restaurants 2018.  

Jatetxean zerbitzatzen zuten ogiaren arrakastaren eraginez, 2012. urtean Rosetta Okindegia ireki zuen kale bereko lokal batean. Okindegia ezaguna egin zen bere guaiaba-rolarengatik, Mexikoko ogi tipikoak edukitzeagatik (hil-ogia edo errege-erroskoa, esaterako), baita ore amarekin egindako ogiengatik eta Mexikoko zerealekin egindako ogiengatik ere (amarantoa edo artoa, esaterako).Mexico City, Mexico  Top 5 roscas de reyes de la cdmx.

2014. urteko irailean Latinoamerikako emakumezko sukaldaririk onenaren Veuve Clicquot saria irabazi zuen..   Latin America’s Best Female Chef 2014 .

2015. urtean, Lardo ireki zuen, Condesa kolonian giro ona zuen jatetxe kasualagoa.

2017. urtean Cafe Nin inauguratu zuen, Juarez kolonian auzoko kafetegi bat, hainbat areto eta barruko patio bat dituen espazio intimo batean.

2019. urtean argitaratu zuen bere lehen liburua, Rosetta, Sexto Piso eta Å Dia Books argitaletxeekin. Liburuak errezetak ditu, eta, gainera, berak idatzitako hainbat gairi buruzko hausnarketa saioak, hala nola, osagaien etika eta ingurumenaren zaintza, besteak beste.

2022. urtean, Basque Culinary Centerreko Nazioarteko Kontseiluan sartu zen. Kontseilu horretako kide dira munduko sukaldari garrantzitsuenetako batzuk, duten esperientziaz eta ikuspegiaz munduko gastronomiaren ikuspegi berri bat emateko.  .

Urte berean Elena Reygadas Beka jarri zuen abian, aukera berdintasuna bultzatzeko eta Mexikoko emakumeen lidergoa indartzeko gastronomia munduan. Beka hori Mexikoko gastronomia ikasleei zuzenduta dago. Hautaketa batzordean Thalia Barrios, Mónica Patiño, Xrysw Ruelas eta Daniela Soto-Innes izan ziren.

2023. urtean emakumezko chef onena izendatu zuten "50 onenen artean. Urte berean Rosetta 49. postuan sartu zen lehen aldiz munduko 50 jatetxe onenen zerrendan. Valentzian jaso zituen aitorpen handi horiek ekainean. Urte horren bukaeran, Frantziako Gobernuak Nekazaritzako Merituaren Agindua eman zion, nekazaritzari egindako ekarpenarengatik.    

2024. urtean, Rosettak Michelin izar bat jaso zuen, eta jatetxea 34. postua izan zuen Munduko 50 jatetxe onenen arteko lehian. 

 Epaimahaiko 
Mundu mailako lehiaketetako epaimahaikoa da, hala nola, Basque Culinary World Prize 2025 sarian. Sari horrek industriako aitorpen garrantzitsuenetako bat da eta 100.000 euroko saria jaso zuen Leticia Landa Patrón antropologo eta sukaldariak ingurua gastronomiaren bidez eraldatzeagatik.

 Zenbait proiektu: 
Rosetta Aretoa, Rosetta jatetxeko bigarren pisuko taberna txiki bat osagai mexikarrekin egindako koktelekin eta edariekin. 

Bella Aurora, italiar janari klasikoko proposamen bat, gosariak, hamaiketakoak eta afariak zerbitzatzen dituena. “Cuadernos sobre cultura alimentaria, salud y medio ambiente”/“Notebooks on Food Culture, Health and the Environment” argitalpen-proiektua ere martxan jarri zuen. Testu labur horien bidez, uneko mundurako funtsezkoak ziren gai horiei buruzko hausnarketa garrantzitsuak zirkulazioan jarri nahi ziren.

Gai sozialetan duen interesarengatik da ezaguna, batez ere landa, elikadura eta ingurugiroarekin zerikusia duten gaietan. Arto transgenikoaren aurka agertu da. Aspaldidanik gogotsu laguntzen ditu chinanpak berreskuratzeko proiektuak, Mexiko Hirian.Mexico City, Mexico  México no necesita alimentos transgénicos.Mexico City, Mexico  Elena Reygadas comparte el secreto ancestral de Rosetta.

 Erreferentziak 

 Kanpo estekak 

Kategoria:Mexikarrak (Mexiko Hiria)
Kategoria:Emakume sukaldariak
Kategoria:Emakume enpresaburuak
Kategoria:Gizabanako biziak
Kategoria:1974ko jaiotzak
Kategoria:Emakumea